Пачатак вясны на Беларусі бадай штогод адзначаецца выставамі выцінанкі. Што надзвычай сімвалічна. Сама прырода праз росквіт і затуханне зноў і зноў вяртаецца да адраджэння — старанна і карпатліва выцінае новае жыццё. Ад гэтага дзеяслова, які азначае “рабіць штосьці з асаблівай засяроджанасцю і ўседлівасцю”, паходзіць і назва выразанак з паперы. Шмат майстроў, прадстаўленых на гэтых экспазіцыях, маюць за плячыма тую ж Маладзечанскую школу. Творы яе выхадцаў захоўваюцца ў многіх музеях, напрыклад, у вядомым сваім Міжнародным клубам выцінанкі Дамадзедаўскім з багатым фондам артэфактаў з розных краін. Яшчэ больш работ патрапіла ў прыватныя калекцыі, аб іх пішуць, імі захапляюцца, а Маладзечанскі музычны каледж летась прымаў міжнародны сімпозіум па гэтым відзе мастацтва.